Pärast valimisi moodustati kolmest eelnimetatud parteist ka koalitsioon, kuhu lisandus neljandaks osapooleks Keskerakond oma kolme volikoguliikmega. Loodud, uus nelja osapoolega (IRL, Sotsiaaldemokraatlik  Erakond, Keskerakond ja Rahvaliit) koalitsioon abilinnapeade kohti ka ühe võrra vähendas ning plaanis lähimas tulevikus alles jätta vaid kaks abilinnapead. Nende ülesanded oleks jagunenud selliselt, et üks abilinnapea vastutab linnamajanduse eest ning teine abilinnapea hariduse, kultuuri ja sotsiaalala eest. Pole mingit kahtlust, et kaks ametimeest oleks sellega ka kenasti toime tulnud. Küll aga ei läinud kõik nii, nagu plaanitud. Ühel hetkel leidis IRL, et neile sobib palju rohkem koalitsioon  Reformierakonnaga, keda nad küll ilmselt silmapetteks enne valimisi maha tegid. Nii sündiski uus koalitsioon - Reformierakond, IRL ning linnapeaks sai Ülo Tulik. Kui nüüd juba endine linnapea Ülo Tulik siirdus Riigikogusse, siis vabanes ju loogiliselt tool IRLile.